यमुना एक्सप्रेसवे
इस यमुना द्रुतगामी मार्ग पर हल्के वाहनों के लिए कम से कम गति सीमा 100 किलोमीटर प्रति घंटा है। जबकि भारी वाहनों को 60 किलोमीटर प्रति घंटा की रफ्तार है यानी इससे कम स्पीड पर चलने वाले वाहनों की प्रवेश यमुना द्रुतगामी मार्ग पर नहीं होगा। तेज़ रफ़्तार से चलने के कारण यहाँ सबसे ज्यादा सड़क हादसे होते है। दुर्गघटनाओं से बचने के लिये यमुना एक्सप्रेसवे प्राधिकरण ने योगी आदित्यानाथ सरकार के आदेश से यहाँ पर चालकों की आँखों और वाहनों के पहियों की गुणवत्ता की जांच के बाद ही इसपर वाहनों को चलाने की अनुमति देने की व्यवस्था की है।
नई दिल्ली
16 दिसंबर 2015 को, भारत के सर्वोच्च न्यायालय ने प्रदूषण को रोकने के लिए दिल्ली की परिवहन प्रणाली पर कई प्रतिबंधों को अनिवार्य कर दिया। अदालत ने 31 मार्च 2016 तक 2,000 cc और इससे अधिक इंजन क्षमता वाली डीजल कारों और स्पोर्ट यूटिलिटी वाहनों के पंजीकरण पर रोक का आदेश दिया। साथ ही अदालत ने दिल्ली की सभी टैक्सियों को 1 मार्च 2016 के बाद से, केवल संपीड़ित प्राकृतिक गैस का उपयोग करने का आदेश भी दिया, इसके अतिरिक्त, 10 साल से अधिक पुराने परिवहन वाहनों को राजधानी में प्रवेश करने पर प्रतिबंध लगा दिया गया।